প্যারালিম্পিকে বাংলাদেশ
বাংলাদেশের  প্যারালিম্পিকে অভিষেক হয় এথেন্সে অনুষ্ঠিত ২০০৪ গ্রীষ্মকালীন প্যারালিম্পিকে অংশগ্রহণের মাধ্যমে। অভিষেক প্যারালিম্পিকে বাংলাদেশের একমাত্র প্রতিনিধি এথলেট মকসুদ মকসুদ ছেলেদের ৪০০ মিটার (টি৪৬)-এ অংশগ্রহণ করেন কিন্তু হিটে সবচেয়ে বেশি সময় নিয়ে প্রতিযোগিতা থেকে ছিটকে পড়েন। ২০০৮ গ্রীষ্মকালীন প্যারালিম্পিকে বাংলাদেশের প্রতিনিধিত্ব করেন দৃষ্টি প্রতিবন্ধী আব্দুল কাদের সুমন, তিনি ছেলেদের ১০০ মিটার (টি১২) এ অংশগ্রহণ করেন এবং হিটে ধীরগতির রেকর্ড ১৬.৬৩ সেকেন্ড সময় নিয়ে প্রতিযোগিতা থেকে বাদ পড়েন। বাংলাদেশ কখনো শীতকালীন প্যারালিম্পিকে অংশগ্রহণ করেনি।